# Menzel 3

La Nebulosa de la Formiga (formalment coneguda com a Mz 3 o Menzel 3) és una nebulosa planetària en la constel·lació de Norma distant uns 3000 anys llum de la Terra. El seu nom prové de la seva forma, que recorda el tòrax i el cap d'una formiga.

## Característiques

Una de les nebuloses bipolars més sorprenents, la nebulosa de la Formiga està formada per un nucli brillant i, almenys, quatre fluxos de matèria diferents. Han estat identificats com: un parell de brillants lòbuls bipolars, dos fluxos oposats molt col·limats en forma de columna, un sistema cònic d'estructura radial i un tènue flux radial amb forma d'anell.
Alguns investigadors creuen que la nebulosa de la Formiga alberga una estrella simbiòtica en el seu centre. Una segona possibilitat és que el gir de l'estrella moribunda hagi provocat que el seu intens camp magnètic s'hagi enrotllat de forma complexa; vents amb càrrega i amb velocitats de 1000 km/s -similars al vent solar però molt més densos- poden haver seguit línies de camp torçades en el seu camí cap a l'exterior. Aquests densos vents es poden tornar visibles per la llum ultraviolada provinent de l'estrella central o per col·lisions supersòniques amb el gas ambiental que excita el material amb fluorescència. Si bé no hi ha cap nebulosa realment similar a ella, la Nebulosa M2-9 té certa semblança, tot i que la velocitat del flux en la Nebulosa de la Formiga és fins a 10 vegades més gran que en M2-09.
La Nebulosa de la Formiga va ser descoberta per Donald Menzel el 1922.

## Referències

* 1 2 3 Afirmat a: SIMBAD.
* ↑ Eva Gloria Villaver Sobrino «The Magellanic Cloud Calibration of the Galactic Planetary Nebula Distance Scale» (en anglès). Astrophysical Journal, 1, 10-12-2008, pàg. 194–202. DOI: 10.1086/592395.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Santander-García, M.; Corradi, R. L. M.; Balick, B.; Mampaso, A. «Menzel 3: Dissecting the ant». Astronomy and Astrophysics, 426, 2004. pp. 185-194.
* ↑ Zhang, Y.; Liu, X.-W. «The Fe/Ni ratio in the Ant Nebula Mz 3». Planetary Nebulae in our Galaxy and Beyond, Proceedings of the International Astronomical Union, Symposium #234. Edited by Michael J. Barlow and Roberto H. Méndez. Cambridge: Cambridge University Press, 2006.,, 2006. pp.547-548.
* ↑ Astro-Entomology? Ant-like Space Structure Previews Death of Our Sun. Hubblesite

## Bibliografia

* Gottlieb, Steve; Wallace, Kent «Results for Mz 3». Doug Snyder's Planetary Nebulae Web Site. Doug Snyder, 15-07-2005.
* Guerrero, Martín A.; Chu, You-Hua; Miranda, Luis F. «Menzel 3: a Multipolar Nebula in the Making». The Astronomical Journal, 128, 4, 2004, p. 1694–1704. DOI: 10.1086/423909.
* Menzel, D. N. «Five new planetary nebulae». Harvard Bull., 177, 1922, p. 0.
* Santander-García, M.; Corradi, R. L. M.; Balick, B.; Mampaso, A. «Menzel 3: Dissecting the ant». Astronomy and Astrophysics, 426, 1, 2004, p. 185–194. DOI: 10.1051/0004-6361:20041147.
* SIMBAD. Results for PN Mz 3. SIMBAD, Centre de Données Astronomiques de Strasbourg, 22 desembre 2006.
* Smith, Nathan «Spatial distribution of near-infrared and optical emission properties in the bipolar nebula Menzel 3». Monthly Notice of the Royal Astronomical Society, 342, 2, 2003, p. 383–398. DOI: 10.1046/j.1365-8711.2003.06557.x.
* Zhang, Y.; Liu, X.-W. «The Fe/Ni ratio in the Ant Nebula Mz 3». Proceedings of the International Astronomical Union, 2, S234, 2006, p. 547–548. DOI: 10.1017/S1743921306004170.

## Vegeu també

* Llista de nebuloses planetàries
Coordenades: 16$^h$ 17$^m$ 13.35$^s$; −51° 59′ 10.4″